EPCO ควักเงิน 72 ลบ. เข้าซื้อหุ้นโรงพิมพ์ “ดับบลิวพีเอส” เพิ่ม 15% ดันสัดส่วนแตะ 99.5%
EPCO ควักเงิน 72 ลบ. เข้าซื้อหุ้นโรงพิมพ์ "ดับบลิวพีเอส" เพิ่ม 15% ดันสัดส่วนแตะ 99.5%
EPCO ควักเงิน 72 ลบ. เข้าซื้อหุ้นโรงพิมพ์ "ดับบลิวพีเอส" เพิ่ม 15% ดันสัดส่วนแตะ 99.5%
11 ก.ค. 2562

บริษัท โรงพิมพ์ตะวันออก จำกัด (มหาชน) หรือ EPCO เปิดเผยว่า ที่ประชุมคณะกรรมการบริษัทเมื่อวานนี้ (10 ก.ค.) มีมติให้บริษัทเข้าซื้อหุ้นสามัญของบริษัท ดับบลิวพีเอส (ประเทศไทย) จำกัด หรือ WPS เพิ่มในสัดส่วน 15% คิดเป็นมูลค่า 72.34 ล้านบาท เนื่องจากผู้ถือหุ้นเดิมได้เสนอขายหุ้น WPS ให้กับบริษัท และเพื่อเพิ่มสัดส่วนการถือหุ้นของ WPS จากเดิมในสัดส่วน 84.50% เป็น 99.50% โดยบริษัทจะเข้าลงนามในสัญญาซื้อหุ้นและรับโอนหุ้น WPS จากผู้ขายภายในวันที่ 12 ก.ค.62
สำหรับ WPS ดำเนินธุรกิจโรงพิมพ์ ซึ่ง EPCO ได้เข้าซื้อหุ้น WPS ในสัดส่วน 84.50% ตั้งแต่ปลายเดือนธ.ค.61 โดยคาดว่าจะสามารถขยายธุรกิจสู่ธุรกิจบรรจุภัณฑ์ได้อย่างเต็มที่ ผลักดันรายได้เพิ่มให้กับบริษัทเป็นเท่าตัว และการเข้าซื้อหุ้นเพิ่มในครั้งนี้ คณะกรรมการได้พิจารณาทั้งในด้านเงื่อนไขการทำรายการ ความเหมาะสมของมูลค่าการซื้อขาย และการขยายงานสิ่งพิมพ์ด้านบรรจุภัณฑ์ จึงเห็นว่ามีความเหมาะสมเป็นไปเพื่อประโยชน์ของบริษัท และผู้ถือหุ้นของบริษัท รวมทั้งอยู่ภายใต้เงื่อนไขที่สมเหตุสมผล
 